b"\n_START_ARTICLE_\nTh\xc3\xa9\xc3\xa2tre de l'Od\xc3\xa9on\n_START_PARAGRAPH_\nLe Th\xc3\xa9\xc3\xa2tre de l'Od\xc3\xa9on, ogs\xc3\xa5 kalt  Od\xc3\xa9on\xe2\x80\x93Th\xc3\xa9\xc3\xa2tre de l'Europe, er et teater i nyklassisistisk stil som ligger ved rue Corneille i 6. arrondissement i Paris, innviet i 1819. Bygningen er i italiensk stil, noe som inneb\xc3\xa6rer at scenen er kubistisk og salongen utformet som en halvsirkel._NEWLINE_Den f\xc3\xb8rste bygningen p\xc3\xa5 stedet ble oppf\xc3\xb8rt for Com\xc3\xa9die-Fran\xc3\xa7aise etter tegninger av Antoine-Fran\xc3\xa7ois Peyre og Charles de Wailly, og ble innviet i 1782. Den ble fra 1789 kalt Th\xc3\xa9\xc3\xa2tre de la Nation og fra 1794 Th\xc3\xa9\xc3\xa2tre de l'\xc3\x89galit\xc3\xa9. Bygningen brant i 1799._NEWLINE_Den ble restaurert av Jean-Fran\xc3\xa7ois-Th\xc3\xa9r\xc3\xa8se Chalgrin og gjen\xc3\xa5pnet under privat ledelse som Th\xc3\xa9\xc3\xa2tre de l'Imp\xc3\xa9ratice i 1808. Den brant p\xc3\xa5 nytt i 1818, ble restaurert av Pierre Thomas Baraguay og Pr\xc3\xa9vost, \xc3\xa5pnet p\xc3\xa5 nytt i 1819 under n\xc3\xa5v\xc3\xa6rende navn._NEWLINE_Odeonteateret fikk som Paris' fremste privatteater tilnavnet second Th\xc3\xa9\xc3\xa2tre fran\xc3\xa7ais og ble organisert fra 1841 med statlig st\xc3\xb8tte. Blant dens mange teatersjefer kan s\xc3\xa6rlig nevnes Bocage, Andr\xc3\xa9 Antoine og Firmin G\xc3\xa9mier._NEWLINE_Siden september 1971 regnes Od\xc3\xa9on som ett av Frankrikes seks nasjonalteatre."